ولاية واشينطون

**ولاية واشينطون** هى ولايه من ولايات امريكا دخلت الاتحاد الامريكانى يوم 11 نوفمبر سنة 1889 م

## المعالم والأماكن المشهوره
فى حاجات كتيره أوى فى الولايه دى لازم تتزار لما الواحد يروحها من الطبيعه للاماكن السياحه والمتاحف والأسواق و غيرها كتير. من أهم معالم واشنطون جبال ريڤير أوليمبيك وسانت هيلينز وحدايق نورث كاسكيدز القوميه وحصن فانكوفر التاريخى و المركز العلمى للابحاث فى مدينة سياتل والأبرة الفضائية(Space Needle)ومتحف واشنطون القومى و متحف الازاز فى مدينة تاكوما(Tacoma) وهوا بيعرض كل الاعمال الفنيه المعموله من الازاز من كل اماكن العالم.

من اشهر الشخصيات الفنيه اللى من واشنطون المغنى الاسمر المشهور راى تشارلز (Ray Charles) والمذيع التليفزيونى المعروف بوب باركر(Bob Barker). كمان واشنطون مشهوره بان فيها اربعه من اكبر الكبارى العايمه(Floating Bridges )فى العالم وهما(Evergreen Point Floating Bridge - Bridge Lacy Murrow Memorial Bridge - Homer M Bridge - Hadley Bridge). اللعب الرياضيه مشهوره ومحبوبه هناك و فى نوادى كبيره زى نادى سى هاووكس للكوره(Sea Hawks) فى سياتل و نادى سوبر سونيكس لكورة السله(SuperSonics) وكمان فيه نادى سى مارينرز(Sea Mariners) للعبة البيسبول.

## تاريخ
جه على واشنطون كتير من المستكشفين الاوروبيين و أولهم الرحاله الأسبانى برونو هيسيتا (Bruno Heceta)سنت 1775 والبحار الامريكانى روبرت جراى (Robert Gray) سنة 1792 والقبطان الأنجليزى جورج فانكوفر(George Vancouver),الامريكانى لويس كلارك(Lewis Clark)استكشف نهر كولومبيا و المنطقه الساحليه فى الفتره من 1805 لحد 1806 بعد طلب من الحكومه الامريكيه. حصلت مشاكل جامده بين المستوطنيين الامريكان والبريطانيين بسبب خناقه على ملكية حبت أراضى فى الولايه وده هدد بحرب حوالى سنت 1840 وجت بعد كده اتفاقيه أوريجين سنت 1846 عشان تهدى الدنيا شويه وماقمتش الحرب. انضمت واشنطون للاتحاد الامريكاني فى 11 نوفمبر سنت 1889 وبقت الولايه رقم 42 كان اعتمادها زمان على الزراعه وقطع الأخشاب وزراعة التفاح خصوصا فى وادى ياكيما(Yakima) و بعد كده اتطورت اشغال وصناعات تانيه زى التعدين وصيد السمك. مع بداية القرن العشرين اتشهرت واشنطون بالشراسة والعنف زى بقية الغرب الامريكى الشرس (Wild West)وبالذات مدينة أبردين (Aberdeen)اللى انتشرت فيها الرذيلة ونوادى القمار لحد ما بقى العنف وادمان المخدرات وصمة عار لازمتها لغاية أواخر التمانينات من القرن العشرين.

## جغرافيا
من ناحية الشرق ولاية ايداهو (Idaho)، من الغرب المحيط الهادى ،ومن الشمال المقاطعة الكندية بريتيش كولومبيا (British Columbia) ، ومن الجنوب ولاية اوريجون (Oregon). وبتتكون الولاية من 39 مقاطعة، ومساحتها الكليه 172,349 كم2، وبكده بتحتل المرتبة التمتاشر بين امريكا الامريكية من ناحية المساحة. واشنطون فيها حبة انهار من أهمها نهر كولومبيا(Columbia) ونهر سنيك(Snake) ونهر ياكيما (Yakima) كمان بتتميز بوجود حبة جبال منها جبل أدامز(Mount Adams) وجبل باكر(Mount Baker) ورينية(Mount Rainier) وهوا من اعلى الجبال فى الولايه ب شبه جزيرة أوليمبى من أكتر مناطق سقوط الأمطار فى العالم. عاصمة الولاية هى أوليمبيا (Olympia) وعدد سكانها حوالى 42512  انسان ، ومدينة سياتل(Seattle)من اكبر مدن الولاية وعدد سكانها حوالى 589101  انسان ، ومن المدن التانيه الكبيره تاكوما(Tacoma) وفانكوفر(Vancouver)

## الكثافه السكانيه
حسب احصائيات سنت 2010 عدد سكان واشنطون 601657  انسان ، وبكده بتحتل المرتبة الخمستاشر من ناحية عدد السكان ونسبةالكثافة السكانية 34,2 فى الكيلومتر المربع. وبيشكل الامريكان الافارقه والسود غالبية عظمى  55.6 %، والبيض من اصول أوروبيه 36.3 % والأسيويين 3.1 % والهنود الحمر الامريكيان 0.2 % والأجناس المختلطة 3,6%بالاضافه لـ 4.8% غير مذكورين فى الاحصا. نسبة اللى بيمتلكوا بيوتهم 66%ونسبة الفقر 11,8%.

## اقتصاد
thumb|left|السوق الشرقى اتفتح سنت 1873 كأول سوق عام فيه محلات اكل وشرب وحاجات فنيه
وصل اجمالى الناتج القومى لولاية واشنطون 244 بليون دولار سنت 2003 هيا بكده فى المرتبه الحداشر فى حجم الاقتصاد بين الولايات الامريكية، وصل متوسط الدخل الفردى فى السنه 35299 دولار، ووصلت نسبة البطالة 5,5%سنت2004.انتاج قطاع الصناعة 22 بليون دولار وقطاع الصحة 17 بليون دولار وقطاع الحكومة 36 بليون دولار. وبتتمتع  واشينطون باقتصاد كويس ومتنوع  تحتل المرتبه الاولانىى فى زراعة الفراوله والتوت والمرتبه التانيه فى انتاج العنب ووصل اجمالى المحاصيل الزراعية 3,2 بليون دولار سنت 2003 ومن المنتجات الزراعيه الرئيسيه فى الولايه الفاصوليا والعدس والدرة والكمترى والكريز والتفاح. اما أهم الصناعات الرئيسيه فهيا تصميم وتصنيع الطيرات (شركة بوينج 30كم شمال سياتل) وانتاج برامج الكومبيوتر (مايكروسوفت و أمازون ونانتيندو) والصناعات الالكترونيه والكيمياء الحيوية(شركة كوريكساCorixa فى مدينة سياتل و شركة ZymoGenetics) كمان بتشتهر ولاية واشنطون بصناعة الألومونيوم. وقالت مجلة فورشين(Fortune) خمس شركات موجوده فى مدينة سياتل من ضمن اكبر 500 شركه فى العالم لسنت 2004 وهما شركة واشنطون ميوتوول(Washington Mutual)للخدمات المالية و شركة التأمين سافكو (Safeco Corporation) و أسواق نورد ستورم (Nordstrom) و شركة أمازون للانترنت (Amazaon.com) وسلسلة كافتيريات ستار بكس (Starbucks).

## مصادر

ولاية واشينطون